**המועצה האזורית חוף הכרמל**

לכבוד

**תושבי היישוב מעגן מיכאל**

**הודעה בדבר האפשרות להגיש בקשות לגבי סוג הגוף לניהול היישוב**

לפי סעיפים 91א עד 91ב לצו המועצות המקומיות (מועצות אזוריות), התשי"ח-1958 (להלן – "הצו") וסעיפים 97א עד 97ב לתקנון המועצות האזוריות (יהודה והשומרון), התשל"ט-1979 (להלן – "התקנון"), ביישובים שיתופיים בהם קיימת "אגודה שיתופית חקלאית" להתיישבות חקלאית של היישוב (להלן - "אגודה שיתופית חקלאית"), ייקבע סוג ההנהלה המקומית על פי אחת מן החלופות הבאות:

1. ועד מקומי נפרד מהנהלת האגודה השיתופית (להלן - "ועד מקומי נפרד").
2. הנהלת האגודה השיתופית החקלאית תכהן גם כוועד מקומי ("זהות ועדים"). במקרה זה, לא יתקיימו בחירות לוועד מקומי, אלא לראשות המועצה ונציגים למועצה בלבד.
3. הנהלת האגודה השיתופית החקלאית תכהן כוועד מקומי ותושבים שאינם חברי האגודה השיתופית יהיו זכאים לבחור נציגות מטעמם לוועד המקומי (להלן - "נציגות") שתתווסף להנהלת האגודה.

"תושב" לעניין זה הוא מי שנכלל ברשימת הבוחרים, בהתאם לרישום במרשם האוכלוסין ביום ה-150 (4.6.2023).

לפי סעיף 91ד לצו/ 97ה לתקנון, רשאי כל תושב יישוב להגיש לשר הפנים/לממונה בקשה לשינוי סוג ההנהלה המקומית של היישוב, במקום הסוג הקיים.

אישור הבקשה מותנה ביחסים המספריים שבין תושבי היישוב שהם חברי האגודה השיתופית לתושבים שאינם חברי האגודה כפי שנקבע בצו/בתקנון לגבי כל סוג גוף הנהלה מקומית ועל פי סיווג רשימת התושבים שהוכן לפי הוראות הצו/התקנון.

ההנהלה המקומית בישוב **מעגן מיכאל**. היא מסוג **זהות ועדים**, מספר התושבים הכולל ביישוב הוא **1,783,** מתוכם מספר התושבים שאינם חברי האגודה השיתופית להתיישבות חקלאית הוא **889**  ומספר התושבים החברים באגודה השיתופית הוא **894.**

**ביישוב בו קיימת הנהלה מקומית מסוג "זהות ועדים"-**

1. בקשה לקיום בחירות לנציגות - בהתקיים שני התנאים הבאים **במצטבר**:
2. הגשת בקשה חתומה בידי 10% מהתושבים של היישוב.
3. מספר התושבים שאינם חברי האגודה הוא לפחות 30% ממספר התושבים של היישוב.
4. בקשה לקיום בחירות לוועד מקומי נפרד - הגשת בקשה חתומה בידי 50% לפחות מבין התושבים של היישוב.

**יובהר כי במקרה שבו לא תוגש כל בקשה לשר/לממונה לשינוי סוג ההנהלה המקומית, סוג הגוף המנהל של היישוב כפי שנקבע לבחירות הקודמות ימשיך להתקיים בבחירות הקרובות.**

בקשות כאמור ניתן להגיש באמצעות מנהל הבחירות, לא יאוחר מיום 28.08.2023.

את הבקשות יש למסור למנהל הבחירות במשרדי המועצה, בקיבוץ עין כרמל 04-8136221 בין השעות 08:00 – 16:00.

בבקשה יפורטו שם, שם משפחתו ומספר זהותו **של כל מבקש** (בהתאם למספר המבקשים הנדרש לגבי כל סוג בקשה כפי שפורט לעיל), וכל מבקש יחתום בחתימתו על הבקשה לצד שמו. העתק מהבקשה יימסר לוועדת הבחירות של המועצה.

טפסים להגשת הבקשה ניתן להשיג במשרדי המועצה, קיבוץ עין כרמל 04-8136221 בין השעות 08:00 – 16:00.

תאריך: 05.07.2023 חליל אבו יוסף

מנהל הבחירות

למועצה האזורית חוף הכרמל